Erol Şaybak

Erol Şaybak an jî bi nasnavê wî yê edebî Bawer Ronahî (jdb. 1987, Miks) wergêr û nivîskarekî kurd e.

 Jînenîgarî 
Erol Şaybak di sala 1987an de li navçeya Miksê ya bajarê Wanê ji dayik bûye. Beşa zimanê kurdî li Zanîngeha Mêrdînê qedandiye. Nivîsên wî pêşî di malperên wek Kronik Muhalif û Koala Kültür de hatin weşandin. Kurteçîrokên wî di kovarên wekî Çirûsk, W, PênGAV, Vejîn Fanzîn, Jehr û Mülemmayê de hatine weşandin. Yekemîn pirtûka xwe ya bi navê Şaneşîn bi bernavê xwe Bawer Ronahî da weşandin. Di sala 2011an de di Pêşbazîya Çîrok û Helbestan a Hüseyin Çelebi de xelat wergirt. Niha di gel karê wergêrî û dûblajê xwendina wî ya bilind li Zanîngeha Mêrdînê berdewam e.

 Berhem 
 Şaneşîn, kurteçîrok, Weşanên Avesta, 2012 (bi nasnavê Bawer Ronahî)
 Xewndank, Weşanên Avesta, 2015
 Perîşanname, Weşanên Avesta, 2023 (li gel Shahab Vali)

 Xelatên wî 
 Xelata Pêşbazîya Çîrok û Helbestan a Hüseyin Çelebi, 2011

 Çavkanî 

 Erol Şaybak li ser Kurdîlîtê

 Girêdanên derve 
 Hevpeyvîn - Erol Şaybak: Heke di edebiyata kurdî de paltoyek hebe û hinek nivîskar jê derketibin, ew paltoyê Occo Mahabad e.

Kategorî:Jidayikbûn 1987
Kategorî:Kesên ji Miksê
Kategorî:Nivîskarên kurd